《荣老台》
宋代·杨杰

知节能全节，辞荣老更荣。閒居玩图史，得意傲公卿。

自有琴藏匣，何须金满籯。子孙承义训，力学重清名。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。